
Patriarhul Nifon si organisarea Bisericii muntene 

Peste trei ani de la sfinţirea mănăstirii dealului, de episcopul ce va fi fost atuncea, 
era ales din nou la cârmuirea arhipastoreasca a Răsăritului grecesc si a terilor in legătura 
cu dansul. Radu, venit sa se inchine Sultanului, intania, la Athos, pe un batran cleric, 
Nifon, Albano-Sarb după tata, Grec din Pelopones după mama, care stătuse in Scaunul 
ecumenic de doua ori, de la 1486 la 1488 si de la 1496 la 1498, având, neapărat, multe si 
dese legaturi cu principatele noastre. Nifon nu era un om de o viata sfânta mai presus de 
orice indoiala si critica: se iscodise in 1486 o ruda a Patriarhului Simion, care murise 
atuncea, si cu false mărturii izbuti sa se puie in stăpânirea averii lui. Pentru aceia a si fost 
izgonit intaia oara de pe tronul patriarhal, pe care totdeauna a trebuit sa-1 apere impotriva 
multor concurenţi, ceia ce lămureşte si scurtimea celor doua cârmuiri ale sale. Totuşi 
nifon era un om foarte invatat si un bun organisator. La ultima lui cădere, Radu, care prin 
daniile lui către Muntele Athos si Locurile Sfinte intrase in strânse legaturi ca si tatăl sau, 
Vlad-Voda, cu ierarhia greceasca, pofti pe Nifon sa vie la dansul in tara pentru a da vieţii 
bisericeşti a Romanilor munteni o alcătuire statornica. Astfel el voia sa puie Tara- 
Romaneasca la acelaşi nivel cu Moldova, pe care Stefan-cel-Mare ştiuse a o inzestra cu 
episcopiile trebuincioase, legate canonic intre ele. 

Nifon era cu deosebire pregătit pentru un rol ca acesta. Sârbul după tata inv ataşe 
călugăria de la un călugăr de la Vatoped din Athos; ii hirotonisise diacon Nicodim, 
patriarhul Ohridei, "al Iustinianei cei d'intaiu si al tuturor Bulgarilor si al Sârbilor ai al 
Albaniei si al altor laturi", către care se indreptara "toate bisericile pravoslavnicilor", 
scrie biograful lui Nifon. Mai departe, el fusese la Curtea vestitului Scanderbeg, 
apărătorul Creştinătăţii in Albania libera, supusa tot Ohridei, apoi ucenic si tovarăş al lui 
Zaharia, din care s'a făcut fara dreptate un Patriarh in acest Apus balcanic al Slavilor si 
ajunsese, cu el, intamplator la Constantinopol, când Sultanul Mohammed dădea Ohrida 
ocrotitului sau, Marcu Xilocarabul. Petrecuse, in sfârşit, pana a nu ajunge Mitropolit de 
Salonic si Patriarh, timp indelungat in mănăstirile din Athos, unde-si desăvârşi pregătirea 
in credinţa si cultura. 

Athosul se ţinea insa in parte si cu asprii lui Vlad-Voda si ai lui Radu-Voda, si 
Domnii Moldovei ii impodobisera cu dărnicie: la Zograf, mănăstirea Bulgarilor, era 
turnul lui Stefan-cel-Mare, cu "far pentru corăbii", făcut in 1474-5 si inoit de fiul 
ctitorului, de Bogdan, la 1516-7; insasi biserica Zografului a fost ridicata din nou, din 
temelie, de Ştefan, al cărui chip, in calitate de ctitor la Dobrovat si Capriana, se si vede pe 
ziduri, langa ale lui Lapusneanu si Vasile Lupu; si trapezaria e o fundaţie moldoveneasca. 
Ştefan lucrează si la Vategrad, la Castemanet, la Sf. Pavel; fiul sau Alexandru la 
Grigoriu. Bogdan, ctitor si la Proaton, incepuse si biserica de la Dochiariu, pe care o 
mântui numai Lapusneanu, la 1567. Petru Rares adăugise danii la Sf. Ioan Botezătorul, 
care păstrează chipul sau. 

In Nifon deci, ca si odinioară in Nicodim, se imbinau cele doua neamuri ca si cele 
doua curente ce se luptau pentru intaietate: grecismul, din Constantinopol si Athos, si 



slavonismul din părţile de pe langa Dunăre ale Peninsulei Balcanice, cu aceiaşi 
indreptare, către bogatele teri romaneşti. 

Radu «ceru» pe Nifon de la Sultan, si cererea i se indeplini. Era sa fie, după spusa 
laudatorului sau măcar, «indreptator si invatator de legea lui Dumnezeu, tata si pastor si 
solitoriu la Dumnezeu». Deocamdată chemarea lui era sa adune sinodul de organisare 
bisericeasca. Mitropolitul muntean lipsea; episcopi de Severin nu se mai numiau de mult; 
era, oricum, o adânca decădere in Biserica terii. Nifon făcu deci adunare numai cu «toţi 
egumenii de la toate mănăstirile terii Ungrovlahiei si tot clirosul bisericii, cu Domnul si 
cu toţi boierii, cu preoţii si cu mirenii». Cu ei toţi impreuna dădu el astfel aşezământul 
statornic pentru Mitropolia terii, pentru episcopia olteana a Severinului, pentru episcopia 
de la Răsărit, care fu aşezata in vechiul târg de către hotar, al Buzăului. «Hirotoni», scrie 
panegiristul, «si doi episcopi, si li deade si eparhie hotărâta, care cat va birui». Mai târziu, 
de Radu-Voda Paisie, la 17 Septembre 1544, cu ajutorul Patriarhului constantinopolitan 
Ieremia, supt Vlădica Anania, pentru Buzău se făcu o noua orânduire, fixând judeţele 
supuse cu judecata lor oblăduirii episcopului de acolo: Buzaul, Ramnicul-Sarat, Brăila si 
Secuienii, «cu toate hirotoniile preoţeşti», «ca sa fie Scaunul sfintei mari biserici a 
Buzăului intemeiat si sigur si sfinţiţilor episcopi si dumnezeieştilor preoţi si călugărilor 
cari vor petrece in acest sfanţ lacas pentru hrana si imbracamintea lor». 

Nifon ramase si mai departe in tara, ceia ce se pare ca nu era in gândul Domnului 
care-1 «ceruse» numai pentru un anume scop, acum indeplinit, iar nu pentru a fi ţinut fara 
capăt, cu atâta cheltuiala. Cel d'intaiu intre egumenii de la Athos, Gavriil, care a povestit 
si viata acestui sfanţ nou, caută insa a lamuri altfel plecarea acestui străin trufaş, care 
trebuie sa fi privit tara cu toate ale ei ca un loc sălbatec, vrednic de a fi lovit cu asprime 
pentru «păcatele» lui cele multe: Nifon ar fi cerut Domnului sa despartă pe sora lui 
măritata după boierul moldovean Bogdan, care-si avea acasă la el soţia legiuita, părăsita 
fara cuvânt. Intre pretenţiosul «Grec» si intre sora sa Caplea,- care muri la 1511, si fu 
ingropata la Dealu-, Radu nu stătu la indoiala. Nifon trebui sa plece la 1504, spre Athos, 
unde se si stanse, la 11 August 1508, lasand pe Mitropolitul si episcopii hirotonisiţi de 
dansul sa păstorească fara amestecul si infruntarile lui umilitoare Tara-Romaneasca. 

Plecarea lui Nifon s'a petrecut la 1504,- când Caplea, care pierduse pe soţul ei 
d'intaiu, Staico, ajunse soţia lui Bogdan,- căci nu avea rost o şedere mai indelungata a lui 
in tara. La aceasta data, curentul sârbesc era in mişcare pentru a lua locul trecătoarei 
inrauriri care, prin Nifon si Athonitii ce-1 inconjurau, venise deocamdată din partea 
Grecilor. 



